Գրեգորիո Պալտրինիերի

**Գրեգորիո Պալտրինիերի** (; ), իտալացի լողորդ, օլիմպիական չեմպիոն (2016), Օլիմպիական խաղերի կրկնակի արծաթե և կրկնակի բրոնզե մեդալակիր (2020, 2024), աշխարհի, Եվրոպայի և Իտալիայի բազմակի չեմպիոն։ Նա մասնագիտանում է ազատ ոճի լողի մեջ՝ լողավազանում երկար տարածություններում (800 և 1500 մետր), ինչպես նաև բաց ջրի վրա լողալու մեջ: Եվրոպայի գործող ռեկորդակիրը 800 և 1500 մետր ազատ ոճերում 50 մետր լողավազանում: «Իտալիայի Հանրապետությանը մատուցած ծառայությունների համար» շքանշանի կոմանդոր (2016)։

## Կենսագրություն
Իր նորամուտը հավաքականի կազմում նշել Է 2012 թվականի Եվրոպայի առաջնությունում, որտեղ 1500 մետր ազատ ոճում նվաճել է ոսկի, իսկ 800 մետր ազատ ոճում՝ արծաթ։ 17 տարեկանում Լոնդոնի Օլիմպիական խաղերում 1500 մետր մրցատարածությունում զբաղեցրել է 5-րդ տեղը: Գրեգորիոն 2013 թվականին ներկայացրել է Իտալիան ջրային մարզաձևերի աշխարհի առաջնությունում՝ 1500 մետր ազատ ոճում նվաճելով բրոնզե մրցանակ։

2014 թվականին Դոհայում 1500 մետր ազատ ոճում նվաճել է աշխարհի առաջնության ոսկե մեդալը կարճ ջրում՝ Եվրոպայի ռեկորդով և աշխարհի առաջնության ռեկորդով (14:16,10): 2015 թվականին Կազանում առաջին անգամ նվաճել է աշխարհի առաջնության ոսկե մեդալը 50 մետրանոց լողավազաններում՝ հաղթելով 1500 մետր ազատ ոճում: Նույն տեղում դարձավ երկրորդը 800 մետր ազատ ոճում։

220px|մինի|ձախից|Պալտրինիերին (ձախից) 800 մետր ազատ ոճի արծաթե օլիմպիական մեդալով 2020 թվականի խաղերում
2016 թվականի Ռիո դե Ժանեյրոյի Օլիմպիական խաղերում 1500 մետր ազատ ոճում ոսկե մեդալ է նվաճել՝ 14:34,57 արդյունքով:

2019 թվականի Աշխարհի առաջնությունում Գվանջուում նա առաջին անգամ դարձավ աշխարհի չեմպիոն 800 մետր ազատ ոճում՝ 7:39,27 արդյունքով:

2020 թվականի Տոկիոյի Օլիմպիական խաղերում 1500 մետր ազատ ոճում զբաղեցրել է միայն չորրորդ տեղը՝ 14:45,01 արդյունքով: 800 մետր ազատ ոճում, որն իր նորամուտը նշեց Օլիմպիական խաղերում, 7:41,11 արդյունքով զբաղեցրեց երկրորդ տեղը՝ 0,24 վայրկյան զիջելով ամերիկացի Բոբ Ֆինքին: Բաց ջրում լողալիս 10 կմ նվաճել է բրոնզե մեդալ։

2020 թվականի Եվրոպայի առաջնությունում, որը տեղի է ունեցել 2021 թվականի մայիսին Հունգարիայում՝ Բուդապեշտում, իտալացի լողորդը բաց ջրում կարողացել է նվաճել երեք ոսկե մեդալ, իսկ լողավազանում 800 և 1500 մետր ազատ ոճերում դարձել է արծաթե մեդալակիր։

2022 թվականի Բուդապեշտում կայացած աշխարհի առաջնությունում ոսկե մեդալ է նվաճել 1500 մետր ազատ ոճում՝ լողավազանում, ինչպես նաև 10 կմ բաց ջրում։ Պալտրինիերին սահմանեց Եվրոպայի նոր ռեկորդ (14:32,80) և 1500 մետր ազատ ոճում մեդալ նվաճեց աշխարհի հինգերորդ անընդմեջ առաջնությունում (3 ոսկի և 2 բրոնզ): Նախկինում դա չի հաջողվել ոչ մի լողորդի։

2023 թվականի Ֆուկուոկայի աշխարհի առաջնությունում բաց ջրի լողի խառը փոխանցումավազքում ոսկի է նվաճել: Նա նաև երկրորդն էր 5 կմ հեռավորության վրա, իսկ հինգերորդը՝ 10 կմ հեռավորության վրա (երկու անգամ էլ առաջինը գերմանացի Ֆլորիան Ուելբրոկն էր): Լողավազանում Պալտրինիերին հանդես է եկել միայն 800 մետր մրցատարածությունում, որտեղ եզրափակչում գրավել է ութերորդ տեղը:

Դոհայում կայացած աշխարհի 2024 թվականի առաջնությունում նա նվաճեց երկու մեդալ՝ 800 մետր լողավազանում և 4×1,25 կմ խառը փոխանցումավազքում բաց ջրի վրա: Աշխարհի այս առաջնությունը յոթերորդն էր անընդմեջ, որտեղ Պալտրինիերին նվաճեց առնվազն մեկ մեդալ:

2024 թվականի Փարիզի Օլիմպիական խաղերում 800 մետր մրցատարածությունում նվաճել է բրոնզե մեդալ՝ 7:39.38 արդյունքով: 1500 մետր մրցատարածությունում Պալտրինիերին երկրորդն է 14:34.55 արդյունքով, ոսկին նվաճել Է Բոբ Ֆինկը համաշխարհային ռեկորդով (14:30.67): 10 կմ բաց ջրում լողալիս Պալտրինիերին զբաղեցրել է 9-րդ տեղը:

### Ամառային Օլիմպիական խաղերի արդյունքները

### Մրցանակների ընդհանուր քանակ

Պալտրինիերին առնվազն մեկ մեդալ է նվաճել աշխարհի 7 անընդմեջ առաջնություններում (2013-2024) և առնվազն մեկ մեդալ Եվրոպայի 7 անընդմեջ առաջնություններում (2012-2024):

## Ծանոթագրություններ

Կատեգորիա:20-րդ դարի իտալացիներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:21-րդ դարի իտալացիներ
Կատեգորիա:Իտալացի լողորդներ
Կատեգորիա:Օլիմպիական մեդալակիրներ